ફિલ્મનાં અંતમાં ફરી એક વખત ફેમિલી ફોટો પડાવવા માટે બધા ભેગા થાય છે એ વખતે પણ સુનીતા ખચકાય છે. ત્યારે નાનો દીકરો અર્જુન (સિધ્ધાર્થ મલ્હોત્રા) માનો હાથ પકડવા આગળ આવે છે અને માને પોતાનો હાથ પકડી લેવાનું સૂચન કરે છે. એની પછીની થોડીક પળો સુધી એ લોકો એકબીજાનો હાથ પકડીને નજીક આવે છે. એ એમની વચ્ચેની ગેરસમજો ઓછી થઈ ગયાનું સૂચન કરે છે. નાનપણમાં માતા-પિતા બાળકોને ચાલતાં શીખવે છે એ વખતે બાળકને હાથ પકડીને સહારો આપે છે. એ જ બાળકોએ મોટા થયાં પછી આ જ રીતે માતા-પિતાને સહારો આપવાનો હોય છે. રાહુલ પણ માની પાસે આવે છે અને બંને ભાઇઓ માને પોતાની સાથે હાથ પકડીને લઈ જાય છે અને મારા બધા આંસુઓ ધોવાઈ જાય છે.